cyanic-selkie/wikianc huggingface dataset:
Cremona
Romertiden
Byen ble grunnlagt av romerne i 218 f.Kr. som Castrum, samtidig med byen Placentia (Piacenza), ved bredden av Po. I republikkens tid var Cremona et viktig senter i området omkring Po. I 69 ble byen ødelagt av troppene til Vespasian og siden gjenoppbygget av den samme keiseren. Den ser imidlertid ikke ut til å ha gjenvunnet sin posisjon, og forsvant ut av historien en lang periode.
Svartmygg
Svartmygg (Synneuridae) er en liten familie av mygg som ofte blir regnet som en undergruppe av familien Canthyloscelidae. Bare en art, reliktmygg Synneuron annulipes Lundström, 1910 er kjent fra Norge.
Davíð Oddsson
Ved siden av sine offentlige embeter er Davíð Oddsson forfatter – han har gitt ut diktsamlinger, skuespill og noveller. Byggingen av turistattraksjonen Perlan blir ofte kreditert til han.
Falkirk FC
Historie
Falkirk FCs stiftelsesår er usikkert, men de fleste kilder oppgir 1876 som det sannsynlige stiftelsesåret, og dette årstallet brukes også av klubben og tilhengerne. Klubben tok Brockville Park som sin hjemmebane i 1883.
Årene fra nedrykket til First Division (nivå 2) i 1996 og framover var, med unntak av cupfinalen i 1997, ubehagelig stabile for Falkirk. De ble nummer 2 i First Division i 1998, og ville normalt ha rykket opp, men da Scottish Premier League ble innført samme år, fikk bare vinneren av First Division rykke opp.
La grande armée
La grande armée (norsk: Den store arméen) var den franske keiser Napoleons hærstyrker i årene 1805-14. Hæren fikk navnet la grande armée i 1805, da Napoleon samlet 200 000 mann til invasjonen av England. Invasjonen ble oppgitt, men arméen vant store seire ved Austerlitz 1805, Jena-Auerstedt i 1806 og ved Friedland i 1807, da henholdsvis de østerrikske, prøyssiske og russiske arméene ble beseiret. Da Frankrike deretter fikk flere soldater og invaderte Spania, begynte de å få problemer. Østerrike erklærte krig igjen i 1809. La grande armée (300 000 mann) lyktes nok en gang å beseire Østerrike og Napoleons rike nådde sin største utstrekning. Ettersom halvparten av de franske styrkene stod fast i Spania som okkupasjonshær, var i realiteten den franske militære styrke sterkt svekket.
Jordan Belfort
Tidlig liv og karriere
Jordan Belfort vokste opp i Bayside, Queens. Familien hans var jødisk; foreldrene Leah og Max Belfort var begge regnskapsførere. Sommeren mellom high school og college tjente Belfort og en kamerat – ifølge Belforts egen selvbiografi – hele 20 000 dollar på å selge italiensk iskrem på stranda på Long Island. På college studerte han biologi og begynte så på tannlegestudiet. Den første dagen av studiet sa fakultetslederen til ham at tannlegenes gullalder var over, og at dersom han bare var der for å tjene en formue, var han på feil sted. Belfort hoppet sporenstreks av tannlegestudiene.
Stratton Oakmont
Ansatte i firmaet ble oppfordret til å leve under mottoet «ikke legg på før kunden din kjøper eller dør». En Stratton Oakmont-megler hadde en årlig inntekt på gjennomsnittlig 85 000 dollar. Firmaet er kjent for å ha svindlet investorer og manipulert aksjekurser for millioner av dollar i løpet av tidlig 1990-tallet. I 1992 kom det amerikanske føderale tilsynet, SEC, på sporet av dem og hevdet at de hadde svindlet investorer og manipulert aksjekurser. Et par år senere inngikk Belfort og Stratton Oakmont et forlik med SEC som innebar et livslangt forlik fra å jobbe i bransjen for Belfort, og en bot for selskapet. I 1996 kastet NASD Stratton Oakmont ut av sin forening. Året etter ble de beordret til å betale sine mange bøter og oppgjør. I 1999 tilstod Belfort og inngikk et samarbeid med myndighetene for å få lavere straff.
Forfatterkarriere og filmatisering
Belfort var for øvrig medprodusent i en mindre kjent film som heter Santa with Muscles (1996).
Hammartun skole
Hammartun skole er Lillehammers største skole. Skolen er både barne- og ungdomsskole. Den ble oppgradert og totalrenovert i 2006.
Knud Wefald
Han var medlem av delstatsforsamlingen i Minnesota 1913–1916 og av den amerikanske kongressen (Representantenes hus) 1923–1927. Han var valgt fra et distrikt med mange norsk-amerikanere. I Kongressen representerte han Minnesota Farmer-Labor Party. Fra 1928 til 1930 var Wefald redaktør for den norskspråklige avisen Nordmanden i Fargo, som også dekket det nordvestre Minnesota. I 1932 ble han valgt til kommissær og leder for Minnesota Railroad and Warehouse Commission, en stilling han hadde til sin død i 1936.
Praemallaspis
Utbredelse
Gruppen er utbredt i Sør- og Mellom-Amerika.
Huldremygg
Utseende
Huldremygg er middelsstore mygg med ganske slank kropp, men kraftige bein. Hodet er ganske lite, med fasettøyne som møtes i pannen og tre punktøyne (ocelli). Antennene er middels lange, kraftige, med 12-16 ledd. Vingene er hårete, store og langstrakte med tydelig årenett. Bakbeina har sterkt fortykkede, kølleformede lår (femorae) og krumme legger (tibiae).
Hell Grand Prix
Hell Grand Prix er hovedturneringen i Hell Sjakklubb sin årlige sjakkfestival. Turneringen arrangeres i Trondheim eller Stjørdal i slutten av mai eller begynnelsen av juni. Fra 2016 til 2019 ble turneringen arrangert på Scandic Hell. Hell Grand Prix inngår i det nasjonale turneringssammendraget i regi av Norges Sjakkforbund.
Jämtlands landsjämnadsting
Historie
Nettopp den beslutningen ble anvendt av riksdagsmannen og bondestandens siste talman, jemten Nils Larson i Tullus, da han argumenterte for å opprette landsting i hele Sverige. I 1858 ble det nedsatt en komité for å utrede spørsmålet og Larson var den eneste fra bondestanden som deltok i komitéen som bestod av fem menn. Han var dessuten den eneste som selv hadde sittet i et landsting. Larson hadde blitt valgt inn i Jämtlands landsjämnadsting allerede i 1846. I 1862 trådte et vedtak i kraft og landsting ble opprettet rundt om i landet. Jämtlands landsjämnadstings budsjettvedtak fra 1862 lå til grunn til det budsjettvedtaket som ble fattet i 1863, med den eneste forskjellen at nå var også representanter fra sogn i Härjedalen delaktige. Jämtlands läns landsting er således det eneste i Sverige som har sitt opphav tusen år tilbake.
91. kommando- og kontrollbrigade
91. kommando- og kontrollbrigade (russisk 91-я Келецкая орденов Александра Невского и Красной Звезды бригада управления) er en forbindelsesbrigade underlagt 2. kombinerte armé i det russiske forsvaret. Brigaden er forlagt til garnisonen Krjazj (russisk Кряж).
Mama Tumaini – Tumaini betyr håp
Handling
To kvinner, en svart og en hvit, møtes i Dar es Salaam, Øst-Afrika 1986. Begge er der på grunn av sine menn. Den hvite er ekspertkone, og den svarte forlater sin landsby fordi mannen får jobb i storbyen. På tvers av raseskillet og store sosiale og økonomiske barrierer utvikles et vennskap mellom de to kvinnene.
Med loven i ryggen
I Med loven i ryggen er 33 år gamle Kane Texas Ranger av 1. grad, og sendes ut for å rydde opp i diverse rasistiske organisasjoner. Myndighetene ville ha lederne «eliminert», eller tatt ut som det nå heter. Ifølge sjefen major Monroe er det hele «en møkkajobb» egnet for Kane. Med Monroes kravspesifikasjon som utgangspunkt og ranger-kollega Pete Grossmann ved sin side engasjerer Kane seg derfor «med loven i ryggen» i kampen mot rasismen. I Den store boka om Morgan Kane har Atle Nielsen oppsummert: Kane dreper revolvermennene Anthony Ozark og Ben Lowell, «'eliminerer' samtlige ledere i alle organisasjoner, i tillegg til senator Edward Dmytryk, oberst Gainbridge, Clayton Bainbridge, Jude og Val Harris, deputyene Kelly, Swan og O'Casey, fem uidentifiserte svarte og tre uidentifiserte hvite».
Niki de Saint Phalle
Oppvekst og karriere
Hun fortsatte å male - spesielt etter at familien flyttet til Paris mot slutten av 1950-årene. Hennes debututstilling fant sted i Sveits. En tid senere tok hun opp collage som uttrykksmiddel, ofte med elementer som kniver, skytevåpen og andre voldelige virkemidler. Hun ble syk med hyperthyroidose (forstørret skjoldbruskkjertel) som ble kirurgisk justert i 1958. En tid senere forlot hun ektefellen.
Skyte-maling
Tidlig i 1960-årene introduserte hun skyte-maling-figurer. Disse besto av plastsekker med menneskelignende form, som var utstyrt med plastposer med maling og så dekket med gips. De ble beskutt slik at fargeposene åpnet seg, fargen rant eller sprutet ut - og verket var ferdig når malingen var tørr.
«Nana»
For produksjonen av figuren: «Hon- en katedral» utstilt i Stockholms Moderna Museet, fikk hun hjelp av Jean Tinguely, og svensken Per Olof Ultvedt. Figuren var fremstilt som en liggende 28 meter lang kvinnefigur der publikum kunne gå inn i den mellom bena for å se hva som var inni. Prosjektet fikk bred omtale i både TV og presse internasjonalt. Den sveitsiske kunstneren Rico Weber ble senere en viktig assistent for henne og Tinguely. Andre ikke fullt så store «Nana»-figurer finnes både i og utenfor kunstinstitusjoner rundt om i verden.
Hsieh Tung-min
I 1945, etter over 20 år på det kinesiske fastland, dro han hjem til Taiwan som KMT-politiker. Han ble førstemagistrat i Kaohsiung i 1948, senere visedirektør for utdannelse i provinsen Taiwan, kansellist for National Taiwan Normal University og fikk også en rekke andre embeder. I 1958 etablerte Hsieh det første private universitet, Shih Chien University i Kaohsiung.
Watkinsia
Levevis
Larvene lever i jorda, der de eter røtter. De voksne billene flyr om dagen.
Blanche Noyes
Women's Advisory Committee
Noyes ble innlemmet i National Aviation Hall of Fame i 1970. Hun var den første kvinnen som fikk gullmedalje av Commerce Department for 35 år i offentlig tjeneste for å forbedre flysikkerheten.
Memory Almost Full
Personell
Paul McCartney spiller alle instrumenter på alle spor unntatt på «Only Mama Knows», «You Tell Me», «Vintage Clothes», «That Was Me», «Feet In The Clouds» og «House of Wax», hvor han har med følgende musikere:
Allamont
Befolkningsutvikling
Antall innbyggere i kommunen Allamont
Bockscar
Bockscar (uttales boxcar, som er en engelsk term for transportvogn, spesielt som godsvogn i forbindelse med tog), er navnet som ble gitt til et av det amerikanske flyvåpenets bombefly av typen Boeing B-29 Superfortress. Bakgrunnen for navnet var «Bock's Car», fordi flyet vanligvis var ført av kaptein Frederick C. Bock fra Greenville i Michigan.
.ag
Andre betydninger
I tillegg til sin opprinnelig påtenkte bruk som en landskode, og den sekundære betydningen som aksjeselskap i tysktalende land, så har .ag-domenet også blitt markedsført for bruk i nettsteder relatert til jordbruk (engelsk: agriculture), og for nettsteder med tilknytning til grunnstoffet sølv, som har atomsymbolet Ag. Det har også en potensiell bruk i domenehacking for engelske ord som slutter på -ag.
Jon Christensen
På tyske ECM medvirket han på et titall utgivelser med Jan Garbarek, Eberhard Weber (1975–76), Terje Rypdal og Jan Erik Vold. Han arbeidet med de svenske Jan Allan/Rune Gustafsson, Bobo Stenson/Palle Danielsson, Lars Danielsson kvartett, finske Iro Haarla, danske Alex Riel og Cæcilie Norby, og de amerikanske Steve Kuhn, Stan Getz, Sonny Rollins, Dexter Gordon, Keith Jarrett, George Russell og John Scofield.
Jon Christensen var gift med skuespiller og tidligere kulturminister Ellen Horn. Deres datter Emilie Stoesen Christensen (født 1986) er sanger og skuespiller.
Karl Johan Westermark
Westermarks oppvekst som krokrygget (etter et fall som 5-åring) og foreldreløs bortsatt i Hammerneset i Langvassgrenda i store deler av sitt voksne liv, ble biografert av Tor Jacobsen i filmbiografien Karl Johan av Svartisen (senere bokutgitt, Gyldendal, 1978). Videre mottok han idrettsmerkestatuetten, samt Den Norske Turistforenings fortjenestemedalje i 1979. Han ble tildelt den en million'te DBS-sykkel (i gull). Han ble kåret til århundrets Ranværing (2000). En statue i malmfuru på marmorsokkel, utferdiget av kunstneren Arne Kalkenberg og avduket av Tor Jacobsen, ble plassert ved rasteplassen på Røssvoll i 2005. En av fjelltoppene i Svartisen er oppkalt etter ham (Svartiskongen). Han etterlot en stor fotosamling som er utstilt lokalt.
Mithras-kulten
Innledning
Det fantes også en persisk Mitra. Tidligere Mithras-forskere trodde at den romerske Mithras stammet fra den persiske Mitra, men dagens forskere finner ikke denne tesen plausibel.
Egon (restaurantkjede)
Egon restaurant er et spisestedskonsept som åpnet på Nordstrand i 1984. Egon er et registrert varemerke som eies av Norrein AS i Trondheim. I Trondheim finnes også Egons hovedkontor.
Navnet kommer fra filmfiguren Egon Olsen fra Olsenbanden. Olsens bowlerhatt er valgt som en del av restaurantens logo. Konseptet er basert på at gjestene selv går til bardisken og bestiller/betaler mat og drikke. Drikke hentes selv, men maten serveres ved bordene. Menyen omfatter 13 frokost- og lunchretter, 18 hovedretter, 14 pizzavarianter, småretter, salater, sandwicher og hamburgere samt 10 desserter. Interiøret er røft, med murstein og grove låveplanker som dekorelementer.
Mélanie Turgeon
Hun vakte oppsikt i 1994, da hun tok fem medaljer under junior-VM i Lake Placid (gull i storslalåm og i kombinasjonsøvelsen, sølv i Super-G og bronse i utfor og slalåm).
Marion County (Mississippi)
Marion County er et fylke i den amerikanske delstaten Mississippi.
Liafoss kraftverk
Liafoss kraftverk er det nest øverste av totalt fire vannkraftverk i Opløvassdraget.
Mithras-kulten
Den tidlige periode
Ved år 200 hadde Mithras-kulten spredt seg bredt i hele den romerske hæren, men også handelsmenn og slaver var del av den. Under av festivaler ble innviede like, også slavene. Grensen mot de germanske stammene har avslørt de fleste arkeologiske bevis på kultens fremgang: små kultobjekter som er forbundet til Mithras har blitt gravd fram av arkeologer fra Romania til Hadrians mur.
Annerösli Zryd
Zryd gikk overraskende helt til topps i utforrennet under VM 1970 i Val Gardena. Dette mesterskapet talte også med i verdenscupen, og regnes også som en seier der. Fra før var hennes beste verdenscupresultat to fjerdeplasser i utfor fra mars 1967. Hun la opp etter sesongen 1969/70.
Peter Runggaldier
Han vant Super-G-delen av verdenscupen i sesongen 1994/95. I løpet av karrieren vant han to enkeltrenn i verdenscupen, begge i super-G.
Coolgardica
Coolgardica er en slekt av biller som tilhører den artsrike familien bladbiller (Chrysomelidae).
Bergene Holm
Historikk
1988: Kjøp av tre trelastbruk fra Telemark Treimpregnering AS. Disse ble organisert i et nytt datterselskap, Telemark Trelast AS.
Air Memphis
Air Memphis var et flyselskap i Egypt som opererer med charterflyvninger. Hovedflyplassen er Kairo internasjonale lufthavn. Air Memphis startet flyvninger i mars 1996.
Bergene Holm
Historikk
1995: Nytt høvleri og fingerskjøtingsanlegg på BH Hellenæs.
2005: Kjøp av NorPellets AS. Kjøp av Ringebu Sag & Høvleri AS. Kjøp av Emil Fjeld AS.
Skånes
Skånes er et friluftsområde i Levanger kommune. Skånes ligger nordøst for Levanger sentrum. Skånes er et populært turområde og badeplass om sommeren. Det sikrede friluftslivsområdet utgjør 71 daa.
Heliotrope
Filmen antas å ga gått tapt.
Oswald av Northumbria
Selv om Edwin hadde konvertert til kristendommen i 627, var det Oswald som sterkest bidro til å spre den nye troen i Northumbria. Han ga blant annet øya Lindisfarne til biskop Aidan, som grunnla et kloster der. Han var også kjent for sine mildhet mot fattige, som ga ham tilnavnet «Den åpne hånden». I sine private gemakker skal han ha hatt en klokke som bare trengende fattige fikk ringe på ham med.
Oswald hadde noen framganger mot britene i nord, men den største utfordringen var Mercias økende makt under Penda. Oswald og Penda møtte hverandre i slaget ved Maserfield den 5. august 642. Penda seiret, og Oswald falt i slaget.
Roy Mangersnes
Roy Mangersnes (født 16. juli 1978) er en norsk naturfotograf, bosatt i Sandnes.
Mangersnes har studert biologi ved NTNU. Han er leder av foreningen Norske Naturfotografer, og tilknyttet bildebyrået Samfoto med arkivbilder i NTB scanpix' bildebase. Han er også med i Nature Picture Library.
Close to the Edge (sang)
Konsertfremføringer
Trommeslageren på originalinnspillingen, Bill Bruford, spilte ikke denne sangen under konsert med Yes før under Union-turneen i 1991. Han forlot bandet straks innspillingen av albumet Close to the Edge var over, og ble erstattet av Alan White. White fikk så «hele» tre dager på seg til å lære seg Yes' sanger, før hans første konsert med bandet 2. september 1972.
Offisielle konsertopptak er utgitt på:
Jan Erik Varhaug
Varhaug var utdannet lege ved Universitetet i Oslo der han i 1967 avla graden cand.med. Etter å ha arbeidet ved ulike sykehus ble Varhaug fra 1973 tilknyttet Haukeland universitetssykehus, der han arbeidet som kirurg. Etter å ha avlagt den medisinske doktorgrad ved Universitetet i Bergen i 1984 konsentrerte Varhaug deg særlig om endokrin kirurgi og brystkreft. Han ble i 1985 førsteamanuensis ved Universitetet i Bergen og i 1991 ble han utnevnt til professor i endokrin kirurgi.
Robert Isdal
Robert «Robbe» Isdal er en norsk musiker som var trommeslager i flere band innen new wave og pønk på slutten av 1970-tallet og begynnelsen av 1980-tallet. Han har vært med i bandene Mat, Fader War, Alle Tiders Duster og The Aller Værste! (på deres siste utgivelse før de ble oppløst).
Salsbruket kraftverk
Eksterne lenker
Salsbrukets tresliperi i brann (arkiv)
Verdensmesterskapet i sambo
Verdensmesterskapet i sambo ble arrangert første gang i 1973 i Iran, og arrangeres hvert år.
Mesterskapet blir arrangert av Fédération Internationale de Sambo.
Styrkeløft
Internasjonale meritter
Flere norske styrkeløftere har hevdet seg internasjonalt og Norge har totalt 10 verdensmestertitler for senior, hvorav Beate Amdahl og Inger Blikra har to hver. Inger Blikra er også Norges mestvinnende idrettsutøver, uansett idrett. . I tillegg til dette har Hildeborg Juvet Hugdal verdensrekorden i benkpress på 218 kg pr 09.11.2013. og 225 kg per mai 2014. Carl Yngvar Christensen tok under VM i Stavanger 2013 verdensrekorden i knebøy for senior i +120-kilosklassen, på 475 kg. Under samme VM tok Kjell Egil Bakkelund verdensrekorden i klasse -83 kg sammenlagt, med hele 942,5 kg. Tutta Kristine Hanssen har juniorverdensrekorden i benkpress på 145 kg, og sammenlagt, på 542,5 kg for klasse -63 kg junior. Begge disse ble satt i 2011.
Vektklasser gjeldende fra 01.01.2011
Kvinner -43 kg (kun for ungdom og junior), -47 kg, -52 kg, -57 kg, -63 kg, -72 kg, -84 kg, +84 kg
Folketingets presidium
Den primære oppgaven for presidenten (og visepresidentene) er å lede de omkring 100 møter som årlig avholdes i folketingssalen. Det er presidenten som sørger for at folketingsmedlemmene får ordet i den riktige rekkefølge, liksom vedkommende påser at reglene for taletidens lengde overholdes. Det er også presidenten som bryter inn hvis et folketingsmedlem bruker direkte tale overfor en kollega, som ifølge tingets retningslinjer skal tituleres med herr og fru.
Helmut Höflehner
Helmut Höflehner (født 24. november 1959 i Gumpenberg) er en tidligere østerriksk alpinist.
Oldenborg Idrætsselskab
Supporterklubb
Klubben har også en egen supporterklubb, Gyldenløvene, med om lag 100 medlemmer.
Kjetil Bjerkestrand
Bjerkestrand har også laget musikk til flere filmer og TV-serier, flere av dem i samarbeid med Magne Furuholmen under navnet Timbersound. For musikken til TV-serien Hotel Oslo fikk de Edvard-prisen i 1998 i klassen annen kunstart. Bjerkestrand har komponert musikk til flere historiske spill i Larvik (Herregårdspillet) og Kristin Lavransdatter i Sel. Han hadde et tett samarbeid med Ivo Caprino i over 10 år og komponerte musikken til alle hans supervideograf-filmer. Han har produsert album for Anne Grete Preus, a-ha, Lynni Treekrem, Morten Harket, Sissel Kyrkjebø og Herborg Kråkevik bl.a. Sammen med saksofonist Tore Brunborg har gitt ut to album med julemusikk og salmer. Han mottok Gammleng-prisen i 1988 i klassen studio. Han arrangerte musikken til Sissel Kyrkjebøs konserter i Salt Lake City, med The Mormon Tabernacle Choir og orkester.
I 2014 var han komponist og hadde det musikalske ansvaret for Peer Gynt på Gålå.
Arkitekturåret 1905
Dødsfall
|| arkitekt ||align=center| ||align=center|1825 ||
Jemenjernspurv
Inndeling
Inndelingen følger Birds of the World og er i henhold til. Norske navn på verdens fugler følger Norsk navnekomité for fugl og er i henhold til Syvertsen et al. (2008, 2017, 2020). Eventuelle norske beskrivelser i parentes er ikke offisielle navn, men kun midlertidige beskrivelser.
Nazarovo
Historie
I 1786 ble landsbyen nevnt som Nasarovskij, oppkalt etter grunnleggeren, og bosatt av 15 familier. Byen tjente også som eksilby, som for eksempel for dekabristen Anton Arbusov, som døde her.
Renzo Piano
Renzo Piano (født 14. september 1937 i Genova) er en italiensk arkitekt. Han har tegnet en rekke berømte bygninger verden over, og er antakeligvis mest kjent for Pompidou-senteret i Paris, som han tegnet sammen med arkitekten Richard Rogers. Bygget sto ferdig i 1977.
Liv og virke
Piano har vunnet flere priser for arbeidet sitt, blant annet Pritzker Architecture Prize i 1998. Av nyere arbeider kan nevnes Padre Pio-kirken (Chiesa di Padre Pio) i San Giovanni Rotondo (2004), Whitney Museum of American Art (2005) og The New York Times Building (2007), begge i New York, London Bridge Tower i London (2008) og utvidelsen av Art Institute of Chicago med den tilhørende gangbroen Nichols Bridgeway fra Millennium Park i Chicago, som sto ferdig i 2009.
Anna Leonowens
Kontrovers
Historikere mener å kunne påvise at Anna Leonowens overdrev sin egen betydning i Siam i sine bøker, likeså at hun fortegnet kongen som hun i virkeligheten ikke på nære hadde så tett kontakt med som hun selv ville ha det til. Men boken med sin oppsiktsvekkende historie har gitt opphav til fire filmer. De best kjente er musikalen «The King and I» fra 1956, og filmen «Anna and the King» fra 1999. Begge filmer ble forbudt i Thailand med basis i en lov fra 1930 som forbyr å fremstille det thailandske monarki på respektløst vis.
Elefantmanden
Handling
Philip Dorset oppdager på bryllupsdagen at bruden bare har giftet seg med ham for pengene og forlater henne straks. Han kommer til Afrika, treffer et sirkusselskap, og blir med dem. Misjonærdatteren Joan kommer også til sirkuset og blir glad i Dorset. Men Dorset husker fremdeles sin ulykkelige opplevelse med sin kone, og forsøker å få Joan mindre interessert i ham. En masse forviklinger oppstår før de får hverandre.
Dragedans
Under dansen bærer folk dragen — som skal forestille den kinesiske drage — på pæler. De fremre danserne løfter, senker, støter og svinger på hodet, som kan ha bevegelige deler som kontrolleres av danserne. Den kan ha montert mekanismer som gjør at den spyr ut røyk eller gnister. Danserne får dragekroppen til å bølge og svinge.
Dragedansen er særlig vanlig til kinesisk nyttår, og kan også sees i de fleste Chinatowns verden rundt.
3 Potocki
3 Potocki er et musikkalbum med De Press, utgitt i 1991.
DVB-T
I 2006 fikk Norges Televisjon AS tillatelse til å drifte et digitalt bakkebasert nett for kringkasting, som kalles for det digitale bakkenettet. Denne tillatelsen gir lov til å bruke frekvensbåndet 470-790 MHz for Digital terrestrial television-teknologi (DTT). I desember 2017 bestemte regjeringen at deler av radiospektrumet skulle frigis til 5G mobiltelefoni slik at det gjenværende spektrumet blir 470-694 Mhz.
Grønn var min barndoms dal (film)
Om filmen
Grønn var min barndoms dal ble godt mottatt av filmkritikerne, noe som gjenspeiles av at den har fått så mye som 88% på Rotten Tomatoes.
I 1990 ble filmen funnet betydningsfull nok ("culturally, historically, or aesthetically significant") av USAs Library of Congress til å bli bevart av deres National Film Registry.
Thulium
Isotoper
Naturlig forekommende thulium består utelukkende av den stabile isotopen 169Tm. I tillegg er 34 kunstig fremstilte ustabile (og dermed radioaktive) isotoper kjent. De mest stabile av disse er 171Tm med halveringstid 1,92 år, 170Tm med halveringstid 128,9 døgn, 168Tm med halveringstid 93,1 døgn og 167Tm med halveringstid 9,25 døgn. Alle de resterende isotopene har halveringstider kortere enn 2 minutter.
Kirkevalget i Norge 2015
Utfordringer
Etter kirkevalget i 2011 kom Martin Kolberg og Marianne Aasen fra Arbeiderpartiet, med kritikk av valgordningen. Valgordningen med STV førte til at uendrede stemmesedler var ugyldige. Med listevalg i valgkretser med bare én liste vil en uendret stemme være gyldig, men har ingen påvirkning og skiller seg ikke fra en blank stemme. Det knytter seg derfor spenning til hvordan «blanke» stemmer telles, og om det blir mulig å sammenligne de to valgordningene i ettertid.
I Sør Hålogaland, 24 mot 5
I Oslo var det 26 mot 7
Prionomma
Prionomma er en slekt av biller som hører til familien trebukker (Cerambycidae).
Martin Hjelmen
I samarbeid med Gestapo rullet europeisk politi opp flere av gruppene. Bare Hjelmens gruppe i Oslo overlevde tilbakeslagene og forble organisert, og vokste fram under Asbjørn Sundes ledelse fra 1941 under tilnavnet Osvald-gruppen.
Sarat Kumar Kar
Sarat Kumar Kar (odia: ଶରତ କୁମାର କର; født 5. september 1939 i Cuttack i Orissa i Britisk India, død 12. oktober 2020 i Bhubaneswar) var en indisk politiker og forfatter.
Kvinneligaen 2007/08
Kvinneligaen 2007/08 var det øverste nivået i norsk basketball for kvinner i 2007/08-sesongen, og første sesong med det nye navnet Kvinneligaen. vant ligaen foran og /.
Sara Flock
Bakgrunn
Sara Flock ble født inn i en embetsmannsfamilie på Støren. Hennes far Carl Ludvig Eugen Flock, var fogd i Melhus. Hun var søster av Karen, gift Giverholt og byfogd Hans Flock. Hun er grandtante til høyesterettsdommer Hans Flock.
Johann Evangelist Müller
Apostolisk vikar for Sverige
Den 9. oktober 1922 ble han av pave Pius XI (1922–1939) utnevnt til titularbiskop av Lorea og til apostolisk vikar for det apostoliske vikariat Sverige. Den 7. januar 1923 ble han bispeviet. Ettersom kardinal Faulhaber var blitt syk, trådte den apostoliske nuntius i München til so hovedkonsekrator; det var erkebiskop Eugenio Pacelli, som senere ble pave (Pius XII, 1939–1958. Medkonsekratorer var Alois Hartl, hjelpebiskop i München og Freising, og Johann Baptist Hierl, hjelpebiskop i bispedømmet Regensburg. Ved bispeordinasjonen tok han som reverens overfor den hellige kong Erik av Sverige tilleggsnavnet Erik.
Biskop av Stockholm
Ved begynnelsen av hans pastorale virke i Sverige hadde det vært 4000 katolikker der, bettjent av to sogneprester. Da han gikk i pensjon i 1957, var bispdømmet vokst til 26.000 katolikker og 60 prester. I erkebispedømmet München gav han de avgjørende impulser til grunnleggelsen av et St. Ansgar-Werk, for på denne måte å vinne et bedre finansielt grunnlag for kirken i Skandinavia.
Flaggermusfluer
Levevis
Flaggermusfluene er tett knyttet til flaggermus som de lever på som parasitter. De kraftige klørne og den flate kroppsformen gjør at de lett kan klore seg fast til flaggermusen uten å bli revet bort. De suger blod fra flaggermusene og tilbringer nesten hele sitt liv på verten.
Sigrun Eng (cello)
Eng har bidratt til utgivelser med White Willow (2004), Søyr, Offbeat/Frøy Aagre og Guro Gravem Johansen, og ellers opptrådt med en rekke kjente musikere som Trude Eick, Lene Grenager, Richie Beirach, Arve Henriksen, Frode Berg og John Pål Inderberg.
Louise Thaden
Iris Louise McPhetridge Thaden (født 12. november 1905, død 9. november 1979) var en amerikansk luftfartspioneer og innehaver av mange luftfartsrekorder. Hun var den første kvinne til å vinne Bendixtroféet, sammen med Blanche Noyes.
Rekorder
Thaden ble raskt en betydningsfull person innen luftfartens verden, satte mange rekorder og vant mange store flykonkurranser. I 1929 ble hun den første piloten til å holde kvinners høyde-, varighet- og hastighetsrekorder samtidig. Thaden satte høyderekord for kvinner i desember 1928 med 20 260 fot. I mars 1929 satte hun varighetsrekord med 22 timer, 3 minutter og 12 sekunder.
Lincoln Williams
Lincoln Williams (født 6. oktober 1993) er en australsk volleyballspiller. Han representerte landet sitt under Sommer-OL 2012 i London, der laget hans ble utslått i gruppespillet.
Verdensmesterskapet i wushu
Mesterskapet blir arrangert av International Wushu Federation.
Donaciasta
Utbredelse
Slekten er utbredt i Sørøst-Asia og Afrika inkludert Madagaskar.
Johan Peter Bruun
Johan Peter Bruun (født 6. august 1913 i Larvik, død ved skyting 2. mars 1944 ved Trandumskogen) var en norsk sjømann og ledende sabotør og motstandsmann mot det nasjonalsosialistiske Tyskland.
Norsk brannvernforening
Norsk brannvernforening ble etablert i Oslo 7. november 1923 av forsikringsdirektør John Ødegaard, som et samarbeid mellom forsikringsnæringen og sentrale myndigheter. Brannvernforeningen var en medlemsforening fram til 2001, da den ble omgjort til en privat, selveid stiftelse. Brannvernforeningen driver i dag med landsomfattende kompetansehevende aktivitet som kurs og opplæring, sertifisering og salg av brannteknisk litteratur, lover og forskrifter. Stiftelsen utgir et eget fagtidsskrift som heter Brann & Sikkerhet. I tillegg driver Brannvernforeningen med et utstrakt informasjonsarbeid, og organiserer en rekke brannforebyggende informasjonsprosjekter og nasjonale holdningskampanjer, som Brannvernuka, Røykvarslerdagen, hytte- og studentkampanje og fyrverkerikampanje. Administrerende direktør er Rolf Søtorp. Stiftelsen holder til i Fredrik Selmers vei 2 på Helsfyr i Oslo.
Harald Braathen
Harald Emil Braathen (født 26. juli 1898 i Oslo, død ved skyting 5. januar 1945 i Brandenburg) var en norsk bryggearbeider og sabotør og motstandsmenn mot det nasjonalsosialistiske Tyskland.
Milan Martić
Da Kroatia erklærte selvstendighet i 1990, gikk Martić i ledelsen for å erklære området omkring Knin som en selvstendig serbisk statsenhet. I 1991 startet Kroatia-krigen og serberne i Krajina fikk i juni forsterkninger fra den jugoslaviske hæren under ledelse av oberst Ratko Mladić, som gikk til aksjon mot kroatisk politi i byene Knin og Šibenik.
12. juni 2007 ble han dømt til 35 års fengsel av krigsforbryterdomstolen. Siden 2009 er han i estisk fengsel.
Den argentinske uavhengighetskrigen
De første felttogene i Alto Perú og Paraguay
Junta Grande sendte først to felttog for å få støtte for Buenos Aires' revolusjonsidéer. Det første har blitt kjent som det første Alto Perú-felttoget, og varte fra 1810 til 1811. Den improviserte militsen kommandert av Antonio González de Balcarce forsøkte å trenge inn i Øvre Perú, nå Bolivia. Militsens første sammenstøt med den spanske hæren var slaget ved Suipacha, utkjempet 7. november 1810, som også var patriotenes første større seier. Riktignok endte felttoget med et nederlag etter nederlaget i slaget ved Guaqui (eller Huaqui) i juni 1811. Der ble militsen, støttet av indianske hjelpere beseiret av en mindre rojaliststyrke fra Perú og ble påført store tap.
Etter flere hundre år med spansk styre og, fram til de ble utvist av spanjolene i 1767, jesuittmisjon ble Paraguay, som tidligere hadde vært en del av visekongedømmene Perú og Río de la Plata, selv om spanjolene lot kolonien forfalle, gjort til en relativt sterk, velstående, sikker og selvstendig, men også veldig isolert nasjon av José Gaspar Rodríguez de Francia, landets diktator, som styrte Paraguay fra 1814, etter å ha etterfulgt landets første leder, Fulgencio Yegros, til hans død i 1840.
Det andre Alto Perú-felttoget
General Belgrano ledet så nordarméen til seier i slagene om Tucumán og Salta i den nordvestlige delen av dagens Argentina, hvor han tvang størsteparten av rojalisthæren til å legge ned sine våpen. Tristán og hans menn fikk amnesti og ble løslatt. Argentina har aldri siden mistet kontrollen over disse byene. I Perú endte riktignok felttoget nok en gang i et nederlag for patriotene, som ble beseiret i slagene om Vicapugio og Ayohuma.
Arven (2003)
Om filmen
Filmen mottok to Bodil-statuetter: beste mannlige hovedrolle (Ulrich Thomsen) og beste mannlige birolle (Peter Steen) og seks Robertstatuetter: beste regissør (Per Fly), beste film (Ib Tardini), beste mannlige hovedrolle (Ulrich Thomsen), beste mannlige birolle (Peter Steen), beste kvinnelige birolle (Ghita Nørby) og beste musikk (Halfdan E).
Tromsdalstinden
I forbindelse med Tromsøs OL-søknad brøt det ut en langvarig debatt om hvorvidt Tromsdalstinden burde spares fra inngrep fordi enkelte hevdet at det i henhold til samisk naturreligion var et hellig fjell. Det var opprinnelig planlagt trasé for utforløyper fra toppen ned til Ramfjord.
Kaldbak
Ved innføringen av det kommunale selvstyret på Færøyene i 1872 var Kaldbaks sókn (med Kaldbaksbotnur og Sund) en del av Suðurstreymoyar prestagjalds kommuna. I 1930 ble Kaldbaks sókn utskilt som en egen kommune. Kaldbaks kommuna ble innlemmet i Tórshavnar kommuna i 1976.
Kaldbaks kirkja er en tradisjonell færøysk bygdekirke, i tjæremalt treverk og med gresstak, oppført i 1835.
Håkon Eriksen
Håkon Eriksen (født 3. august 1920 i Oslo, død 7. september 1942 på Trandum) var en norsk rørlegger, sabotør og motstandsmenn mot det nasjonalsosialistiske Tyskland.
Han var medlem av Osvald-gruppen, som fra 1941 ble ledet av sjømannen Asbjørn Sunde. I det illegale arbeidet gikk Eriksen under dekknavnet «13».
Standardoppsett for kommando- og kontrollbrigade i de russiske væpnede styrker
Ifølge kilden er dette sambandsutstyret oppgitt som eksempel i brigaden:
Hestad kapell
Benk med drageutskjæringer
Alle benkene i kirken bortsett fra en benk, er enkle og uten utskjæringer. Den bakerste benken på mannssiden har dør ut mot midtgangen og utskjæringer i dragemønster. Hvorfor denne benken har dette er uklart.
Sande kirke (Sunnfjord)
Byggverket er i tømmer og har 300 plasser.
Christian IIIs Bibel
Kirken har et eksemplar av Christian IIIs Bibel fra 1550. Dette er den eldste årgangen av trykte bibler i Norge. Bibelen er vannskadd, angivelig fordi båten som fraktet biblene til Norge forliste.
Ordenen av Gull- og Rosenkorset
Sincerus Renatus (1710)
Ved tiltredelsen i ordenen sverget den nye broder overfor den evige og levende Gud om aldri å røpe dens hemmeligheter for utenforstående, hvoretter de innviende brødre avsluttet ritualet med ordene Frater Aureæ (vel Roseæ) Crucis Deus sit tecum cum perpetuo silentio Deo promisso et nostræ sanctæ congregationi. (§ 45).
Societas Roseæ et Aureæ Crucis (1756)
I templene til Ordenen av Gullkorset stod et alter med bibelen, en dødningeskalle og et timeglass. Andre symboler i templene var solen, månen, stjernene, en kvinnelig gudinne som presenterte Pansophia, et kompass, en sirkel og tre kloder.
Under ledelse av Dr Bernhard Joseph Schleiss von Löwenfeld (1731–1800) og Joseph Wilhelm Schröder (1733–1788), ble et revidert rituale praktisert mellom 1770 og 1777 i Bayern, Böhmen og Østerrike. Den første frimurerlosjen som tok i bruk det reviderte systemet var «de Tre nøklenes halvmåne» i Regensburg. I 1771 ble den også praktisert av «Håpets losje» i Wien, som senere ble moderlosjen til «de Tre sverdenes losje».
U-mygg
Utseende
Larvene er lange og slanke, beinløse, med en tydelig hodekapsel, og holder vanligvis kroppen i U-form.
Liv Ullmann
Barndom og oppvekst
Moren reiste hjem til Trondheim med døtrene sine høsten 1945, hvor de begynte på Singsaker skole. Ullmann fikk en tidlig interesse for teater, og 11 år gammel spilte hun i en barneforestilling ved Trøndelag Teater. Hun sluttet skolegangen midt i gymnaset i 1955 for å reise til London for å lære om språk og teater; et halvt år senere var hun på opptaksprøve for Statens teaterhøgskole, men kom ikke inn. Hun fikk senere gratistimer med den norske skuespilleren Tore Foss og spilte en liten rolle i Finn Bøs Sjarmøren på Det Nye Teater.
Film og teater i Norge (1957–1965)
I 1963 fikk hun en rolle i teaterstykket Onkel Vanja som ble vist på NRK-serien Fjernsynsteatret. I 1964 fikk hun tilbudet sammen med Joachim Calmeyer om å begynne på Nationaltheatret, og etter en stund spilte de tittelrollene i Shakespeares Romeo og Julie. Kritikeren Odd Eidem var misfornøyd med rolletolkningen, og skrev at Ullmann hadde talevansker. På nyåret 1965 fikk hun god kritikk for rolleskildringen som Jeanne d’Arc i skuespillet Saint Joan. Dette året spilte hun også Ragna i Erik Folke Gustavsons dramafilm De kalte ham Skarven, om en fisker som møter motgang etter en ulykke.
Bergman-epoken (1966–1978)
I 1968 og 1969 spilte hun i tre Bergman-filmer som utgjorde «Fårö-trilogien». De tre filmene, Vargtimen (1968), Skammen (1968) og En pasjon (1969), skildrer tre ulykkelige ektepar (Ullmann og Max von Sydow) som enten tæres fra hverandre, eller finner sammen. Ullmann fikk god kritikk for arbeidet og vant den svenske Guldbagge-prisen for rolletolkningen i Skammen. Den svenske filmkritikeren Stig Björkman fra filmtidsskriftet Chaplin roste skildringen i En pasjon:
Ullmann spilte Agnes i teaterstykket Brand i 1973, og Nora Helmer i skuespillet Et dukkehjem i 1974, begge med Det norske teatret. I 1975 spilte hun også i westernfilmen Zandys brud og dramafilmen Dronning Kristina. Hun gjentok rollen som Nora i en engelsk versjon av Et dukkehjem i 1975. The Wall Street Journal var fornøyd: «Det er mange ting å undre seg over i Liv Ullmanns forestilling, en av dem er hennes register. Noen scenekunstnere spiller for det meste på en note, andre på to eller tre. Av og til møter vi en skuespiller som kan strekke seg over en hel oktav, men veldig sjelden ser vi noen som kan gå lenger. Liv Ullmann kan.» Hun ble nominert til en Tony-pris for rolletolkningen.
Etter Bergman (1979–1991)
I 1985 spilte hun Anna i teaterstykket Old Times i London. Los Angeles Times var misfornøyd, og kalte rolleskildringen «skitten, som om hun er usikker på hva stykket handler om». Det påfølgende året spilte hun en fortvilt alenemor i den italienske komedien Speriamo che sia femmina, og tittelrollen i skuespillet Mor Courage og barna hennes for Det norske teatret. I 1987 hadde hun roller i dramafilmene Gaby og Mosca addio. Ullmann spilte en jøde som blir nekta emigrering i Mosca addio, og hun vant den italienske filmprisen David di Donatello for denne rolletolkningen.
Tommy Skjervold
Fra 2009 til 2011 var han byrådssekretær for Oslos byråd for miljø og samferdsel Jøran Kallmyr. Han har også representert Frp i Østensjø bydelsutvalg.
Maltas geografi
Klima
Klimaet er et typisk middelhavsklima med milde, regnfulle vintre og hete, tørre somre. Vekstsesongen blir egentlig aldri avbrutt, selv om uvanlig kaldt vær om vinteren av og til setter veksten tilbake midlertidig. Mye vegetasjon tørker også inn om sommeren. Vannforsyning er et problem for Malta, siden sommeren er helt tørr, akkurat når vannforbruket er høyest. Vinterregnet faller også ofte som kraftige byger, og vannet renner da ut i havet i stedet for å gjennomtrekke jorda.
Franz Wilhelm Seiwert
Liv og verk
Verk av Franz Wilhelm Seiwerts er i dag i Ludwig-museet i Köln, så vel som i Von der Heydt-museet i Wuppertal. De aller fleste av han arbeider befinner seg riktignok i private samlinger.
Korsun-Sjevtsjenkivskyj
I 1793 ble Korsun innlemmet i Det russiske keiserdømmet. I 1903 ble en av keiserdømmets største malingfabrikker etablert i byen.
Under andre verdenskrig slo den røde arme de tyske styrkene i den såkalte Korsun-lommen. 14. februar 1944 var alle tyske styrker ute av området.
Notre-Dame de Reims
Historien
Kirken er bygget på samme sted som en eldre kirke, ødelagt av brann i 1211. Denne ble i sin tur bygd på samme sted som basilikaen hvor Klodvig I ble døpt av Sankt Remigius, biskop av Reims, i året 496. Den første basilikaen var reist på samme sted som byens romerske bad.
Morten Messerschmidt
Morten Messerschmidt (født 13. november 1980 i Frederikssund) er en dansk politiker (DF). Fra 2009 til 2019 var han medlem av Europaparlamentet, der han etter valget i 2014 var tilsluttet Gruppen av europeiske konservative og reformatorer (ECR). I 2019 ble han valgt inn i det danske Folketinget fra Nordsjællands storkrets.
Liv og virke
Han er samboer med sangerinnen Dot Wessmann.
Norsk rutebilhistorie
I 1929 ble Norges Rutebileieres Forbund stiftet. I 2007 stod busstrafikken for 63 prosent av alle kollektivreiser i Norge.
Bussen i Norge
De første årene ble det importert chassiser for snutebiler, som ble brukt både til lastebiler og busser. I Norge ble karosseriet bygd over dem. Fra 1930- og 1940-tallet forsvant snuten på bussene. På 1970- og 1980-tallet sank antall karoserifabrikker i Norge fra 140 til én, Fortsatt bygges det busser i Norge over importerte rammer, Vest Buss (tidl. Vest Karosseri) er den eneste som er tilbake. Stadig oftere importeres bussene fra utlandet, serieprodusert og ferdige. Bussens pålitelighet, komfort, fart og kapasitet har endret seg mye på ett hundre år.
Rutebilstasjonen - felles ekspedisjon
I Ålesund presset handelsstanden fram at virksomheten måtte organiseres ut fra ett sted i byen. Den 22. juni 1931 ble det i Ålesund stiftet en forening som hadde som formål å opprette en rutebilsentral med felles ekspedisjon. Det ble utarbeidet et felles fraktregulativ og den 2. januar 1932 åpnet det som trolig var Norges første rutebilstasjon i Ålesund. Rutebilsentralen, som den ble kalt var lokalisert i et pakkhus på kaia, hvor frakt med både båter, busser og lastebiler kunne samordnes. Etterhvert kom det rutebilstasjoner og senere bussterminaler på alle større steder.
Gullalderen
Kjøring av melk, fra gårdsbruk inn til meieriet var viktig for rutebilnæringen. Melken ble levert ned til veien i melkespann. Her ble de satt i inn i en melkerampe. Melkeruten ble kjørt med en kombinert bil. Etter levering på meieriet var det ikke uvanlig at bilen ventet slik at den kunne ta med melkespannene i retur. Melkerampen var forløper for de første busskur og ofte en møteplass.
Gods og passasjerer skiller lag
Fra begynnelsen var det vanlig at bussen også fraktet med seg gods, i såkalte kombinert vogner. En del, foran, var for passasjerer, mens bakerste delen hadde lasterom som en lastebil. Godsrutene var underlagt konsesjon i distriktene, og betydde like mye som passasjertrafikken.
Ekspressbussene
På midten av 1980-tallet økte antall ekspressbussruter, og da Nor-Way Bussekspress ble startet, var det et positivt gjennombrudd for rutebilnæringen. Etterhvert kom nye ruter, samt at tidligere ekspressbussruter ble forlenget. Gradvis ble ekspressbuss-rutenettet utbygd til et landsomfattende rutenett. Der de kjørte parallelt med jernbanen var den en sterk konkurrent og utkonkurrerte blant annet Valdresbanen. Ekspressbussene hadde klimaanlegg, toalett, god service, romsligere plass og ofte gratis kaffe.
Brown Peak (Sturge Island)
Brown Peak er en stratovulkan og det høyeste punktet på Ballenyøyene i Sørishavet. Vulkanen ligger på den nordlige delen av Sturge Island, nær Øst-Antarktis, og strekker seg 1 524 meter over havet. Ingen detaljerte geologiske studier har blitt gjennomført på den utilgjengelige øya som er helt dekket av en iskappe.
Richard Kilty
Resultater som junior
Han deltok i U23-EM i friidrett 2009, der han løp 200 meter. Han kvalifiserte seg til finalen, der han løp på 20,93 og endte på syvendeplass. Hans lagkamerat Toby Sandeman vant denne øvelsen, med tiden 20,37. Han vant også 60 meter under «Athletics Ashes» (Great North City Games), som er en landskamp mellom Storbritannia og Australia. Kilty løp da på 6,67 sekunder.
2012
Kilty var skuffet over at Team GB ikke tok ham ut til OL, og heller lot være å sende en tredje deltaker på 200 meter. I tillegg mistet han sin økonomiske støtte fra British Athletics, så andre halvdel av 2012 var vanskelig for ham. Han vurderte å slutte med friidrett, eventuelt gå over til å representere Irland, fordi han følte seg sviktet av friidrettsforbundet.
Reitan Retail
Historie
Ole Reitan og Margit Reitan åpnet i 1948 sin første butikk O. Reitan Kolonial i Trondheim. Sønnen deres, Odd Reitan, hentet inspirasjon fra franchisedrift i Tyskland og åpnet den første REMA 1000-butikken i 1979. Siden den gang har selskapet vokst i Norge, Norden og Baltikum. I tillegg til REMA 1000, har Reitan Retail kjøpt opp flere merkevarer.
Julius Fritzner
Julius Christopher Fritzner (født 28. desember 1828 i Skjeberg i Østfold, død 12. februar 1882 i Kristiania) var en norsk konditor og hotelleier.
Rallarmuseet
I utstillingene finner man bl.a ei autentisk smie og anleggsbrakke. Snøryddingsmateriell som omfatter bl.a damp og diesel drevet-rotorplog (snøfreser), forskjellige sporrensere og snøskraper, er utstilt ute.
Tallahatchie County
Tallahatchie County er et fylke i den amerikanske delstaten Mississippi. Administrasjonssenteret ligger i Charleston og Sumner.
Kim Yong-nam
Fra 5. september 1998 til 11. april 2019 var han leder i presidiet i Den øverste folkeforsamlingen. Han ble etterfulgt av Choe Ryong-hae den 11. april 2019. I denne rollen fungerer han i praksis som statssjef, selv om presidentstillingen formelt innehas av den avdøde Kim Il-sung. Fra 2010 er Kim Yong-nam også medlem av politbyråets stående komité i Koreas arbeiderparti, hvor landets reelle makt er konsentrert. Han har vært medlem av politbyrået siden 1980.
Götterdämmerung
Siegfrieds Tod
På dette tidspunktet virker det imidlertid som Wagner tvilte på ideen om å skrive en opera om et så obskurt tema. Selv i Tyskland var Nibelungenlied ikke veldig kjent, og flere av de andre kildene han konsulterte var enda mer abstruse. Uansett årsak er det et faktum at etter å ha fullført librettoen til Siegfrieds Tod, la Wagner arbeidet til side og vendte oppmerksomheten mot andre prosjekter. Mellom desember 1848 og mars 1850 skrev han flere innflytelsesrike essayer, noen av dem ganske lange. Han brukte også mye av denne tiden på å utarbeide detaljerte scenarier for flere andre operaer om en rekke historiske og mytiske figurer: Jesus Kristus, Akilles, Friedrich Barbarossa og Wieland der Schmied. Ingen av disse operaene så noensinne dagens lys, selv om en musikalsk skisse har overlevd for Jesus von Nazareth.
Prolog
Når det gryr av dag, kommer Siegfried og Brünnhilde ut av hulen sin, på en høy klippe omgitt av magisk ild. Brünnhilde sender Siegfried ut på nye eventyr og oppfordrer ham til å minnes kjærligheten deres. Som et troskapsløfte gir Siegfried henne ringen som han tok fra Fafners skatt. Siegfried mottar Brünnhildes skjold og hesten Grane, han rir bort til et orkesterintervall, «Siegfrieds rhinferd» begynner.
Akt 2
Hagen, som venter ved Rhinens bredd, blir besøkt i sin halvvåkne søvn (han sitter oppreist, øynene åpne, men urørlig) av faren Alberich. På Alberichs oppfordring sverger han å drepe Siegfried og skaffe seg ringen. Alberich forsvinner når det gryr av dag. Siegfried ankommer hurtig ved hjelp av tarnhjelmen, etter å ha gjenopptatt sin naturlige form og forlot Brünnhilde i båten sammen med Gunther. Hagen kaller på gibichung-vasallene for å ønske Gunther og hans brud velkommen. Han gjør dette ved å slå krigsalarmen. Vasallene blir overrasket over å høre at anledningen ikke er kamp, ​​men herrens bryllupsfest.
Kommunestyre- og fylkestingsvalget 2011 i Oslo
Kommentarer
Høyres Fabian Stang kunne etter valget fortsette som ordfører. Han var byens klart mest populære politiker med 43,729 ekstrastemmer på Høyre-lister og 9,778 slengere (personstemmer på andre lister). Stian Berger Røsland fra Høyre fortsatte som byrådsleder, men Fremskrittspartiet gikk ut av byrådet og blei erstatta av Venstre og Kristelig Folkeparti.
Opal Kunz
Flyinstruktør
For Opal Kunz var dette den gamle drømmen med Betsy Ross Flying Corps som ble virkeliggjort ved å hjelpe og trene unge menn i å fly kampfly. «Hun hadde en mors tillit til sine ‘gutter’, og de gjengjeldte det med respekt og entusiasme.» Senere i hennes hjem i California så hun med glede tilbake på erfaringen: «Jeg trent rundt 400 gutter og det var et høydepunkt i min karriere. Jeg ble en form for fostermor for dem.»